ກຸ່ມຕາລິບານ ກ່າວວ່າ ການຮຽກຮ້ອງ ໃຫ້ຢຸດສົງຄາມ ກ່ອນການເຈລະຈາສັນຕິພາບ ໃນອັຟການິສຖານນັ້ນ ບໍ່ມີເຫດຜົນ
ັັັັັັັັໂຄສົກຄົນຂອງກຸ່ມອິສລາມຕາລິບານ ໄດ້ເນັ້ນໜັກວ່າ ການຈັດຕັ້ງປະຕິບັດຂໍ້ຕົກລົງ ແລະເລີ້ມໃນການເຈລະຈາລະຫວ່າງພັກຝ່າຍ ຂອງອັຟການິສຖານ ມີຄວາມຈຳເປັນ ເພື່ອຈະຫລຸດຜ່ອນ ແລະສິ້ນສຸດສົງຄາມ.
ກຸ່ມຕາລີບານໃນອັຟການິສຖານ ບໍ່ໃຫ້ຄວາມສຳຄັນ “ຢ່າງບໍ່ມີເຫດຜົນ” ຕໍ່ການ ຮຽກຮ້ອງທີ່ມີເພີ້ມຂຶ້ນ ທັງຈາກພາຍໃນແລະຕ່າງປະເທດ ໃຫ້ກຸ່ມກະບົດດັ່ງກ່າວ ຢຸດການເປັນປໍລະປັກກ່ອນການເລີ້ມຂັ້ນຕອນການເຈລະຈາສັນຕິພາບລະຫວ່າງ ພັກຝ່າຍຕ່າງໆໃນອັຟການິສຖານ ການເຈລະຈາທີ່ໄດ້ມີການຊັກຊ້າມາເປັນເວລານານ ໄດ້ກຳນົດໄວ້ຢູ່ໃນຂໍ້ຕົກລົງ ທີ່ສຳຄັນ ລະຫວ່າງສະຫະລັດ ແລະກຸ່ມຕາລິບານ ທີ່ໄດ້ບັນລຸກັນໃນເດືອນກຸມ ພາ ທີ່ແນໃສ່ການສິ້ນສຸດສົງຄາມ ເປັນເວລາດົນນານທີ່ສຸດ ເກືອບສອງທົດສະ ວັດ ໃນອັຟການິສຖານ ຂອງອາເມຣິກາ ການເຈລະຈາສັນຕີິພາບ ແນວໃດກໍຕາມ ແມ່ນເຊື່ອມໃສ່ຜົນສຳເລັດ ໃນການແລກປ່ຽນຊະເລີຍເສິກ ລະຫວ່າງລັດ ຖະບານອັຟການິສຖານ ແລະພວກກະບົດ ໂຄສົກຄົນນຶ່ງຂອງກຸ່ມອິສລາມຕາລິບານໄດ້ເນັ້ນໜັກໃນວັນອາທິດວານນີ້ວ່າ ການຈັດຕັ້ງປະຕິບັດ ຂໍ້ຕົກລົງ ແລະເລີ້ມການເຈລະຈາພາຍໃນລະຫວ່າງພັກຝ່າຍຂອງອັຟການິສຖານ ມີຄວາມຈຳເປັນ ເພື່ອຈະຫລຸດຜ່ອນ ແລະສິ້ນສຸດສົງຄາມ ທ່ານຊາບີຮູລລາ ມູຈາຮີດ ກ່າວຢູ່ໃນການຖະແຫຼງຕໍ່ສື່ມວນຊົນວ່າ “ການຮຽກ ຮ້ອງໃຫ້ພວກເຮົາຢຸດການສູ້ລົບ ແລະເລີ້ມການເຈລະຈາເປັນເລື້ອງທີ່ບໍ່ມີເຫດຜົນ ສົງຄາມກຳລັງດຳເນີນຢູ່ໃນຂະນະນີ້ກໍເນື່ອງຈາກວ່າ ພວກເຮົາຍັງບໍ່ທັນໄດ້ພໍ່ທາງເລືອກໃໝ່ເທື່ອ ” ທ່ານມູຈາຮີດ ໄດ້ເນັ້ນໜັກວ່າ “ການດຳເນີນແລກປ່ຽນຊະເລີຍເສິີກຕ້ອງໃຫ້ ເສັດສິ້ນ ແລະການເຈລະຈາລະຫວ່າງພັກຝ່າຍຂອງອັຟການິສຖານຕ້ອງເລີ້ມ ໂດຍທັນທີ ນີ້ເປັນເລື້ອງແທ້ແລະແນວຄິດທີ່ຖືກຕ້ອງໄປສູ່ການແກ້ໄຂບັນຫາ ” ການເຈລະຈາໂດຍກົງ ລະຫວ່າງພັກຝ່າຍຂອງອັຟການິສຖານໃນສົງຄາມ ຕົ້ນຕໍ ແລ້ວ ມີກຳນົດຈະເລີ້ມຂຶ້ນ ໃນເດືອນມີນາ ແຕ່ໄດ້ຖືກເລື່ອນເວລາ ຍ້ອນການບໍ່ ເຫັນພ້ອມກັບການແລກປ່ຽນຊະເລີຍເສິກ ລັດຖະບານອັຟການິສຖານ ກ່າວວ່າ ຕົນໄດ້ປ່ອຍຊະເລີຍເສິກຕາລິບານພຽງແຕ່ 4,000 ຄົນ ຈາກການໃຫ້ຄໍາໝັ້ນສັນຍາ 5,000 ຄົນ ເພື່ອເປັນການແລກປ່ຽນ ກຸ່ມກະບົດກ່າວວ່າ ຕົນໄດ້ປ່ອຍກຳລັງຮັກສາຄວາມປອດໄພອັຟການິສຖານແລ້ວ 770 ຄົນ ຈາກການໃຫ້ຄຳໝັ້ນສັນຍາ 1,000 ຄົນ ເຖິງແມ່ນວ່າພວກເຈົ້າໜ້າທີ່ ອັຟການິສຖານໄດ້ໂຕ້ແຍ້ງກ່ຽວກັບຈຳນວນດັ່ງກ່າວ ແລະກ່າວວ່າ ປະມານເຄິ່ງ ນຶ່ງຂອງພວກທີ່ຖືກປ່ອຍອອກມານັ້ນ ແມ່ນພົນລະເຮືອນ